'….die Vader van die geeste…' | 4windkoinonia
← Die geestelike betekenis van syfergetalle: Die doel van veelvoude / veelvuldigheid van getalle in die Skrifte – Die getal '50' (die Jubeljaar)
Die ware Apostoliese Geloofsbelydenis →
Posted on November 10, 2017	by 4windkoinonia
Die konsep "die Vader van die geeste" help ons om 'n insig te kry in die totale soewereiniteit van God, die Vader! Hier is die vers wat die konsep bevat:
God, die Vader, is gees, en Hy is heilig. Alles wat gees is, en alles wat heilig is vind hul oorsprong in Hom.
Dit is godslasterlik om te beweer dat die Vader 'n ander persoon benodig om Hom gees te maak en om Hom heilig te maak. God, die Vader, is alleen God bo alles! Geen ander persoon kan aanspraak maak op heiligheid of geestelikheid buite dit wat die Vader aan hom (of haar) skenk nie.
Daar is dit baie duidelik wat die verhouding van die Godheid is. God, die Vader, is alleen God en Hy skep alles!!! Die woorde "uit wie alles is" is presies wat dit beteken. Jesus beaam die Vader se soewereiniteit en verklaar dat Hy self, Jesus, "die begin van die skepping van God is":
Die Vader het geen begin nie, maar Jesus sê dat Hy 'n "begin" het. Hy is "die begin". Alles van hierdie skepping was in Jesus en het DEUR Jesus navore gekom – soos bepaal deur die Vader:
Jesus was as die "EEN HERE" en die God van hierdie skepping aangestel deur die "EEN GOD", Die Vader:
Jesus sê aan hulle wat Sy Woord kan ontvang die volgende woorde:
Joh 10:34-36 Jesus antwoord hulle: Is daar nie in julle wet geskrywe: Ek het gesê, julle is gode nie? 35 As dit húlle gode noem tot wie die woord van God gekom het, en die Skrif nie gebreek kan word nie, 36 sê julle vir Hom wat die Vader geheilig en in die wêreld gestuur het: U spreek godslasterlik—omdat Ek gesê het: Ek is die Seun van God?
Moses was, onder andere, 'n god gemaak oor Farao:
Die Vader stel dus baie gode aan, maar vir ons is daar slegs EEN God oor alle gode, naamlik die Vader, UIT wie alles is:
Jesus het aan Sy apostels verklaar dat "alles wat die Vader het", is Syne. Hulle is EEN gees. Hier is die aardse afbeelding om ons te help verstaan:
Ons verstaan die geestelike dinge van God deur die aardse dinge wat Hy geskep het ook vir die doel:
Die hemelse en onsigbare "Ons" van vers 26 word uitgebeeld in die aardse skepping van "man en vrou" van vers 27! Adam en Eva was TWEE persone en hulle het EEN vlees gedeel. Dit is wat die Vader en die Seun vir ons wil leer van die "Ons" wat die Godheid uitmaak. Hulle is EEN gees – die gees van die Vader. Christus deel in dieselfde gees met die Vader. Jesus heers namens die Vader oor die domein (koninkryk) wat die Vader aan Hom gegee het as God!!!!
Joh 16:15 Alles wat die Vader het, is myne; daarom het Ek gesê dat Hy dit [die gees van die Vader] sal neem uit wat aan My behoort, en aan julle verkondig.
Jesus belowe 'n koninkryk (insluitend heerskappy oor sonde) aan elkeen wat Sy Woord kan ontvang:
Deur DIESELFDE GEES van die Vader het Jesus Sy koninkryk gekry, en deur DIESELFDE GEES kry Jesus se volgelinge hul koninkryk – alles onder die Vader se beheer want alles kom terug na die Vader!
Christus beloof Sy volgelinge dat hulle ook van DIESELFDE GEES ontvang – die gees van die Vader:
Joh 16:13-14 Maar wanneer Hy gekom het, die Gees van die waarheid, sal Hy julle in die hele waarheid lei; want Hy sal nie uit Homself spreek nie, maar alles wat Hy hoor, sal Hy spreek en die toekomstige dinge aan julle verkondig. 14 Hy sal My verheerlik, omdat Hy dit sal neem uit wat aan My behoort, en aan julle verkondig.
Wat ons almal aanvanklik heeltemal uitgooi, is die gebruik van 'n persoonlike voornaamwoord "Hy" asof daar van 'n ander gees gepraat word as van die gees van die Vader. Jesus het die gees van die Vader ("Alles wat die Vader het, is myne"), selfs tydens Sy vleeswording deur die bevrugting van die gees van die Vader in Maria:
As die heilige gees van die Vader 'n aparte persoon was sou Jesus sekerlik die Seun van die heilige gees genoem was. Maar nee, Jesus word die Seun van die Vader, die Allerhoogste, genoem want dit was die gees van die Vader wat Maria bevrug het!
Luk 1:30-32 En die engel sê vir haar: Moenie vrees nie, Maria, want jy het genade by God gevind. 31 En kyk, jy sal swanger word en 'n Seun baar, en jy moet Hom Jesus noem. 32 Hy sal groot wees en die Seun van die Allerhoogste genoem word; en die Here God sal aan Hom die troon van sy vader Dawid gee,
Die Vader is die Allerhoogste omdat Hy groter is as Jesus:
Dit is dieselfde gees van die Vader wat Jesus aan Sy volgeling belowe ("daarom het Ek gesê dat Hy dit sal neem uit wat aan My behoort, en aan julle verkondig"). Die Vader stuur dus nie die gees en bly iewers agter en sit hande gevou en kyk wat die gees doen nie. Absurd! God IS gees en Hy is alomteenwoordig. Dit is iets wat ons natuurlike denke net nie kan hanteer nie "omdat dit geestelik beoordeel [moet] word" en die natuurlike mens kan net in natuurlike terme dink:
Die natuurlike mens sien God in menslike terme – met hande, voete en alle fisiese anatomie, en dan sit God ook nog op 'n tipe troon (stoel) daar ver in 'n geografiese plek wat die mens dan as "hemel" sien. Hierdie beelde word opgebring as 'n abstrakte bewussyn in die mens se natuurlike denke wat hy dan as geestelik bestempel. God se geestelike dinge het niks te make met ons natuurlike abstrakte denke nie. Hierdie abstrakte hantering van natuurlike dinge is alles 'n bedrieglike delusie van die mens se denke (sy geestelike hart):
Maar dit is ook van die Here, want God het alles geskep vir Sy doel.
Spr 16:4 Alles het die HERE gemaak vir sy doel….
Die Vader het dus Jesus aangestel as die God van hierdie skepping en alles is deur Jesus voortgebring – "alles" beteken regtig ALLES – "ALLE DINGE":
Kyk wat sluit "alle dinge" in:
Jes 45:7 wat die lig formeer en die duisternis skep, die heil bewerk en die onheil [Hebreeus: "ra"]. skep: Ek, die HERE, is dit wat al hierdie dinge doen.
Job 2:10 Maar hy antwoord haar: Soos 'n dwaas praat, praat jy! Die goeie sou ons van God aanneem, en nie ook die slegte [Hebreeus: "ra"] aanneem nie? By dit alles het Job nie gesondig met sy lippe nie.
Spr 16:4 Alles het die HERE gemaak vir sy doel, ja, ook die goddelose vir die dag van onheil [Hebreeus: "ra"].
Kyk mooi na die Hebreeuse woord "ra" en kyk hoe die verskillende vertalings van hierdie een woord 'n mens om die bos kan lei.
onheil = dit wat onheilig is
slegte = dit wat nie goed is nie
kwaad = boosheid
Die Vader van geeste het alle goeie geeste geskep, en Hy het ook alle bose geeste geskep, VIR SY DOEL!. Hy is in TOTALE beheer van alle geeste en nie een gees het nog een ding gedoen buite God se direksie nie!
Dit is die God wat alles beheer!
Ons kry almal eers hierdie gees wat teenoor God staan en nie God se gebooie en Sy Woorde kan gehoorsaam nie. Dit is die lewe (in die gees van die Vader) teenoor die dood (in die gees van 'n natuurlike mens) – ALLES volgens God se reëlings:
Die gees in 'n vleeslike mens van stof is anders as die gees van die Vader – hulle staan teenoor mekaar:
Die woorde "sodat julle nie kan doen wat julle wil nie" in vers 17 van Galasiërs 5 sê duidelik dat niemand 'n sogenaamde 'vrye' wil het nie. Almal doen ALLES wat God wil hê hulle moet doen en dit is iets totaal onaanvaarbaar vir die skynheiliges:
Soos in koning Saul se geval, stuur God bose geeste na ons om ons te verlei sodat ons kan uitvind dat ons nie regtig perfek was soos ons geglo het nie. Satan is God se werktuig om ons te verlei en ons geestelike hartstoestand (dit is ons bedrieglike denke) aan ons te openbaar. Kyk net wat was in Eva se hart vanaf haar skepping (en Adam se hart) VOORDAT hulle geëet het van die verbode boom se vrug:
Adam en Eva se harte was vol boosheid vanaf hul skepping (onthou God skep inderdaad boosheid!), en kyk hoe lyk die gees van die wêreld wat in hulle harte teenwoordig was by hul skepping (God se hand het dit ook geskep):
Die woorde "is nie uit die Vader nie" sê dat God heilig is en nie met hierdie wêreld en hul dinge assosieer nie, maar dit slegs op 'n tydelike basis skep en gebruik vir Sy doel:
Gen 50:20 Want júlle het wel kwaad [Hebreeus: "ra"] teen my bedink, maar God het dit [die kwaad] ten goede gedink om te doen soos dit vandag is, om 'n groot volk in die lewe te hou.
Kyk die ooreenkomste tussen Adam en Eva se harte en die gees van die wêreld!
die begeerlikheid van die vlees = Toe sien die vrou dat die boom goed was om van te eet,
die begeerlikheid van die oë = en dat hy 'n lus was vir die oë,
die grootsheid van die lewe = 'n boom wat 'n mens kan begeer om verstand te verkry.
Alle gebeure van ons dae was reeds bepaal, en alles in ons harte was reeds geinstaleer VOOR ons geboorte!!!
Ons kan nie eens afdwaal van God se weë as Hy dit nie bewerkstellig nie.
Ons loop sommer by die wegtrek verkeerd – vra maar vir Adam en Eva, en kyk na elke kind wat suiker steel en lieg sonder enige lesse. Ons kan nie eens ons eie harte verhard nie.
God beheer alles 100% en Hy is inderdaad die Vader van die geeste. Vader neem VOLLE VERANTWOORDELIKHEID oor alles wat aangaan in Sy skepping!!!